George Sand

George Sand
Amantine Aurore Lucile Dupin de Dudevant  (George Sand), se wey tawawasuani)
Nesik tik ne techan Paris takutun Francia, se tunal-se, pal ne ne metzi chikume tik ne shiwit se shikipil chikwey tzunti nawi (01-07-1804) . Yaja mikik tik ne techan Nohant-le Bic, tekutun Francia  se tunal chikwey pal ne metzi chikwasen tik ne shiwit se shikipil chikwey tzunti yey pual kashtul se (08-06-1876).

Ne itunal Ichtaka

Ne inan itukey katka Victoria Delaborde, se siwapil imiekawan tesu kipia katka tumin. Ne iteku itukey Maurice Dupin. Ne iteku imiekawan kipia katka wey tumin.

Marie-Aurore de Saxe, Maurice inan, te kineki katka Victoria Delaborde melka ne inoya sujsul  kitasujtak Aurora.

Tik ne shiwit se shikipil chikwey tzunti chikwey (1808), ne  inchan itejtekuwan nemik tik ne techan  Madrid takutun España. Aurora yulpaki katka wan yaja kitalij  inkwajkwach tajtakametAurora kitasujta katka ne tamakishtilis.Ka né, ne iijikniwan kilwiat katka Aurora siwapiltzín.

Tik ne shiwit se shikipil chikwey tzunti chiknawi (1809), ne imiekawan witz katka ka Francia.  Ne ichan Aurora nemik tik ne techan Nohant-Le Bic iwan ne inoya tik ne wey Kal. Aurora iteku mikik wan ne inan yajki ka Paris. Tik ne shiwit 1821, ne inoya mikik, wan Aurora kipiak (kipia katka) ne wey kal wan ne tumin.

Keman Aurora kipia kashtul yey shiwit(( tik ne  shiwit se shikipil chikwey tzunti ume pual ume( 1822) ), mumamiktia katka iwan Casimir Dudevant. Yejemet kinpiat ume pijpipil : Maurice Sand wan Solange Dudevant. 

Tik ne shiwit se shikipil chikwey tzunti ume pual majtakti se (1831) Aurora iajkaw Casimir. Yaja wan ne ipilawan iyajket ka Paris. Yaja pewa tamawawasua katka iwan ne itukey George Sand. Yaja igustuj katka ne inkwajkwach tajtakamet pal ne tamakishtilis.

George Sand kitasujta kaka ne tawawasuani  Alfred de Musset wan ne sonchiwani Frédéric Chopin.George Sand kipalewia katka Federico ika yaja sujsul kukuya.

Tay Kichiwki?

Yaja tamawawasua katka  miak ajamachti

.

Ne itekiw

Le Commissionaire

Rose et Blanche achtu amachti iwan itukey George Sand)

La Fille d'Albano,

Valentine 

Indiana

Leila

Journal Intime

Les Sept Cordes de la lyre

Un hiver à Majorque ne amachti  ipanpa  ne Federico Chopin kukulis. 

wan miak amachti

Ken mikik?

Yaja mikik ika kukuya katka pal ne ielishku.

Yaka kitapalchuat katka kan nemit shajshacut tik ne techan Nohant-lle Bic takutun Francia.

Ipanpa Uni

Ijilpika

https://en.wikipedia.org/wiki/George_Sand

https://en.wikipedia.org/wiki/Marie-Aurore_de_Saxe

https://www.histoire-amour.com/vraies/sand-musset.html#google_vignette

https://www.discoverwalks.com/blog/paris/all-you-need-to-know-about-the-love-story-between-george-sand-and-frederic-chopin/